projecte-aina/catalan_government_crawling huggingface dataset:
Per la campanya del 2018 es preveuen els següents ajuts:
Pagament per pràctiques agrícoles beneficioses pel medi ambient
Sol·licitud de drets de reserva nacional de pagament bàsic
Ajuts associats al cultiu de l'arròs
Ajuts associats als llegums de qualitat
Ajuts associats a les persones ramaderes
Ajuts associats per les explotacions que mantenen vaques nodrisses
Ajuts associats per les explotacions de boví d'engreix
Ajuts associats per les explotacions de boví de llet
Ajuts associats a les explotacions d'oví
Ajuts associats per les explotacions de caprí
Ajuts associats als ramaders de boví de llet que van mantenir drets especials al 2014 i no disposen d'hectàrees admissibles per a l'activació de drets de pagament pel règim de pagament bàsic
Ajuts associats als ramaders de boví d'engreix que van mantenir drets especials al 2014 i no disposen d'hectàrees admissibles per a l'activació de drets de pagament pel règim de pagament bàsic
Ajuts associats als ramaders d'oví i caprí que van mantenir drets especials al 2014 i no disposen d'hectàrees admissibles per a l'activació de drets de pagament pel règim de pagament bàsic
Els ajuts convocats són finançats pel Fons Europeu Agrícola de Garantia Agrària (FEAGA) en el 100% de la despesa.
La finalitat d'aquestes subvencions és el finançament de projectes d'inversions materials o immaterials en transformació, comercialització o desenvolupament de productes agrícoles contemplats a l'annex 1 del Tractat de Funcionament de la Unió Europea (TFUE) o del cotó, exceptuats els productes de la pesca.
Les inversions s'han d'ajustar a alguna de les següents finalitats:
Així mateix, han de contribuir a la millora de la competitivitat dels productes oferts per l'entitat sol·licitant.
Pressupost: 5.000.000,00 € per projecte d'inversió | Data límit: 20 dies a comptar de l'endemà de la publicació d'aquesta resolució al BOE número 50, de 26 de febrer de 2018
B-solutions és una iniciativa pilot de dos anys de durada, promoguda per la DG Regio de la Comissió Europea i gestionada per l'Associació de Regions Frontereres d'Europa (ARFE), que té per objectiu identificar i promoure mètodes sostenibles de resoldre obstacles fronterers de caràcter legal i / o administratiu a nivell intern de la UE.
El projectes hauran d'explorar una solució específica per a un problema específic de caràcter transfronterer relatiu a algun dels temes següents: (1) ocupació, (2) salut, (3) transport, (4) multilingüisme i (5) cooperació institucional, d'acord amb el que s'estableix a la Comunicació Impulsar el creixement i la cohesió a les regions frontereres de la UE.
S'hi poden presentar els organismes públics (nacionals, regionals o locals) de territoris fronterers.
Els projectes hauran d'implicar al menys un soci de l'altra banda de la frontera compartida.
Les entitats transfrontereres com ara les AECTs, les Euroregions, els Eurodistrictes, les Eurocitis i altres estructures legals amb personalitat jurídica pròpia també són admissibles.
Els projectes es duran a terme durant un període màxim de 15 mesos.
Pressupost: 400.000€, amb un màxim de 20.000€ per projecte |Data límit: 30/4/2018.
El programa AAL (vida activa i assistida), en anglès Active and Assisted Living programme ha publicat la convocatòria de projectes per a 2018.
Aquest programa, és un partenariat publicoprivat, cofinançat pel fons Horizon 2020 i per 19 països amb un pressupost estimat de 700 milions d'euros fins l'any 2020.
L'objectiu d'aquesta convocatòria és finançar projectes innovadors, transnacionals i multidisciplinaris que desenvolupin solucions basades en la tecnologia de la informació i la comunicació que millorin la qualitat de vida i l'assistència a la gent gran.
En funció de la mida i durada del projecte es poden sol·licitar dos tipologies d'ajuts:
L'impacte que s'espera dels projectes que eventualment siguin aprovats són en dos àmbits:
El 26 d'octubre de 2017 la Comissió Europea decidia crear un Núvol Europeu de Ciència Oberta (EOSC) amb l'objectiu d'accelerar i donar suport a la transició actual a una ciència i innovació oberta més efectiva en el Mercat Digital Únic.
Hauria de permetre un accés fiable als serveis, sistemes i reutilització de dades científiques compartides, superant les fronteres disciplinàries, socials i geogràfiques.
Amb aquesta convocatòria es pretén convertir el EOSC en una realitat.
Actualment hi han tres convocatòries obertes
També hi ha tres convocatòries que obriran properament:
S'atorguen 6 premis a ciutats que hagin aplicat solucions innovadores als seus reptes socials a partir de l'1 de gener de 2017.
Concretament es premien iniciatives que hagin generat ecosistemes urbans que connectin ciutadans, el sector públic, l'acadèmia i les empreses i que tradueixin els resultats en benestar per a la ciutadania.
Es valora que hagin estat projectes experimentals i que hagin inclòs la ciutadania en els processos disseny i presa de decisions.
El primer premi consistirà en 1.000.000 € mentre que els 5 finalistes obtindran un premi de 100.000 € cada un.
En l'anterior edició el primer premi va ser per a la ciutat de París, mentre que Tel Aviv i Tallin obtingueren el segon.
Aquesta convocatòria està dintre del programa de recerca Horizon 2020.
L'objectiu del programa SWAFs és construir una cooperació eficaç entre la ciència i la societat, reclutar nous talents per a la ciència i emparellar l'excel·lència científica amb la consciència social i la responsabilitat.
La ciència amb i per a la societat ajudarà els ciutadans, les organitzacions i els territoris a obrir un nou capítol del seu desenvolupament mitjançant activitats conjuntes de recerca i innovació en cinc orientacions estratègiques:
Actualment hi han diverses convocatòries obertes, totes elles amb data límit el 10/04/2018:
El dia 11/12/2018 s'obriran les convocatòries següents, totes elles amb data límit de presentació el 02/04/2019:
Aquest nou premi Horizon 2020 llança el repte de desenvolupar solucions innovadores segures i sostenibles per vehicles elèctrics amb el desenvolupament de nous materials i productes químics que es puguin produir de manera fàcil a Europa.
L'electromobilitat ofereix la millor solucionar vers la contaminació atmosfèrica i les emissions de CO 2, dos dels majors riscs mediambientals a Europa.
Les bateries actuals són cares i es carreguen lentament.
Es poden presentar entitats legals, persones naturals o grups d'entitats establerts a la UE.
Per mitjà de l'Instrument de Col·laboració (PI ), la UE coopera amb socis de tot el món per aprofundir en els interessos estratègics de la Unió i fer front als reptes mundials.
Des de 2014, l'Instrument de Col·laboració(PI) és el primer instrument de la UE específicament dissenyat per promoure els interessos estratègics de la Unió a tot el món reforçant les seves estratègies, polítiques i accions externes.
Sota el paraigua del PI, es convoca la segona edició del programa de Cooperació Urbana Internacional (IUC) amb l'objectiu de promoure l'intercanvi de coneixement entre Europa i altres ciutats del món (al continent americà o asiàtic) per arribar a solucions innovadores i generar noves oportunitats econòmiques.
Una de les línies d'actuació del programa és la cooperació entre ciutats en matèria de desenvolupament urbà, per impulsar un creixement intel·ligent, ecològic i inclusiu.
L'objectiu del programa de cooperació urbana internacional és dissenyar, implementar i gestionar pràctiques urbanes sostenibles de forma integrada i participativa, com la metodologia del programa URBACT.
Una de les actuacions és el desenvolupament de plans d'acció locals a través d'un procés inclusiu de múltiples interessats.
Aquests plans ajudaran a generar clústers temàtics de coneixement, intercanvi i millors pràctiques entre ciutats que s'enfronten a desafiaments similars.
En aquest programa no es preveu un pressupost específic per projecte.
No obstant això, els pressupostos s'assignen a activitats específiques.
En última instància, el pressupost dependrà de diversos factors, com ara quines són les regions implicades (per exemple, despeses de viatge variables) i la naturalesa de la activitats que s'estan realitzant.
Les actuacions poden ser activitats de formació, accés a una plataforma de creació de coneixements en línia, desenvolupament de materials d'orientació, aplicació de suport continu a través de recursos professionals, organització d'activitats de networking i d'intercanvi i aprenentatge.
Els països amb qui col·laborarà el programa inclouen Argentina, Brasil, Xile, Xina, Colòmbia, Canadà, Índia, Japó, Mèxic, Perú i Estats Units d'Amèrica.
Els beneficiaris podran ser municipis de més de 100.000 habitants.
A Catalunya, segons el padró municipal de 2017 aquest podrien ser:
Padró municipal d'habitants; Institut Cartogràfic de Catalunya.
La durada dels agermanaments ha de ser com a màxim d'any i mig.
El Parlament Europeu organitza aquest premi que dóna l'oportunitat d'assistir a l'EYE 2018 l'1 i 2 de juny.
Es triarà un guanyador per a cada categoria, i es seleccionarà un guanyador també en funció dels likes obtinguts a les xarxes socials.
Una selecció de les millors fotos, a més de les dels guanyadors, es mostrarà durant l'esdeveniment.
European Film Challenge és una iniciativa del programa MEDIA per tal de fomentar el cinema europeu.
El projecte arriba a Espanya de la ma de The Film Agency i compta amb la participació de Caramel Films, Karma Films, BTeam Pictures, Cinemes Renoir i Filmin.
El repte va començar el 12 de febrer i acaba el 16 d'abril.
Consisteix a veure 10 pel·lícules europees en 10 setmanes.
Els guanyadors aniran al Festival de Cinema de Cannes, amb accés exclusiu als recintes i esdeveniments reservats a la indústria del cinema.
D'acord amb la Comissió Europea, els esdeveniments geopolítics, econòmics, culturals i socials de la darrera dècada tant a la UE com a Turquia han fet més necessari que mai un reforçament del diàleg intercultural i inserir de forma més central la cultura en les relacions internacionals.
La Comissió Europea entén el diàleg intercultural com un intercanvi respectuós de visions entre individus i grups pertanyents a diferents cultures que menin a una comprensió més profunda de l'altre.
Aquesta convocatòria té dos objectiu principals:
Cada projecte serà finançat amb un mínim de 300.000 € i un màxim de 500.000 €, quantitat que cobrirà entre el 50 i el 90% del cost total.
La subvenció serà sol·licitada per una organització d'algun país membre de la UE o de Turquia, que actuarà com a sol·licitant líder.
A més, si el sol·licitant principal és de Turquia caldrà que hi hagi com a mínim un co-sol·licitant d'un país membre de la UE i viceversa.
L'Associació Isagoria és una entitat amb seu a la Universitat de Barcelona dedicada a la cultura de la pau i la millora de la democràcia.
Entenent el llenguatge intercultural i la mobilitat com a eines, l'entitat centra el seu interès a l'est d'Europa i el Caucas i treballa amb organitzacions d'aquestes regions.
Del 22 al 30 d'abril participarà en el curs " A World Without Discrimination " a Ödemiş (Turquia) sobre llenguatge inclusiu i no discriminatori en el que participaran 8 associacions més de Turquia, Armènia, Ucraïna, Portugal, Itàlia, Romania, Sèrbia i Hongria.
El programa Erasmus+ cobreix totes les despeses de viatge i manutenció, de manera que els participants no han d'assumir cap cost.
Fins al dia 1 de març Isagoria seleccionarà 3 participants catalans per a assistir al curs.
Cal tenir entre 18 i 35 anys i tenir un nivell d'anglès intermedi (B2).
Les sol·licituds es poden formalitzar a través d' aquest formulari.
El passat 14 i 15 de febrer va tenir lloc a la ciutat alemanya de Magdeburg una visita d'estudi en el marc del projecte PURE COSMOS, finançat pel programa de cooperació interregional Interreg Europe.
En aquesta ocasió, la Generalitat de Catalunya va aportar la seva experiència en la Llei de simplificació.
L'objectiu del projecte PURE COSMOS és identificar i intercanviar bones pràctiques que permetin la millora de la competitivitat de les pimes a Europa en la reducció de les càrregues administratives per les empreses.
L'Oficina de Gestió Empresarial (OGE) hi contribueix amb la Finestreta Única Empresarial com a bona pràctica.
El Departament d'Agricultura, Ramaderia, Pesca i Alimentació (DARP) de la Generalitat de Catalunya comença a pagar el 90% dels imports dels ajuts associats a l'arròs, els fruits de closca, els llegums de qualitat, els cultius proteics i el tomàquet per a la indústria, corresponent a un total de 4.075.091 euros que arribaran a 11.521 beneficiaris.
Aquestes ajudes, que corresponen a l'any 2017, formen part del primer pilar de PAC i estan finançades al 100% pel Fons Europeu Agrícola de Garantia (FEAGA).
Es tracta de fons destinats a atendre sectors específics amb risc de disminució o abandonament de la producció.
La comissària europea Mariya Gabriel anunciarà dues iniciatives concretes per avançar amb el 5G a Europa:
La comissària també vol deixar clar als agents que la Comissió vol facilitar que el sector privat inverteixi en tecnologia 5G.
L'Observatori Europeu 5G proveirà informació independent monitoritzada
pel que fa als principals desenvolupaments reals i probables del mercat, els assaigs 5G i altres accions preses pels estats membres i la indústria en relació amb la introducció del mercat 5G a Europa.
Això permetrà avaluar el progrés del pla d'acció UE 5G i prendre mesures per aplicar-lo plenament.
Pel que fa al premi, es vol premiar als pioners en la utilització del 5G, ja sigui partenariats clau amb el sector vertical, o ciutats o regions innovadores amb el 5G.
Hem renovat el portal dels fons europeus a Catalunya i el butlletí per posar a l'abast de les entitats catalanes més eines de suport perquè presentin els seus projectes a nivell de la Unió Europea.
La majoria dels projectes finançats per la UE han de comptar amb socis procedents de diferents països.
És a dir, han de tenir dimensió europea.
Trobar socis adequats que comparteixin objectius similars és sovint un element essencial per aconseguir finançament.
Per facilitar aquest requeriment, hem creat una nova secció, " Cerca de socis", on trobareu recursos per contactar amb aquests companys potencials.
En aquest apartat difondrem les peticions d'entitats d'altres estats membres que busquin socis catalans i donarem a conèixer eines on podeu publicar les vostres propostes.
Aquestes eines de cerca estan classificades en funció de la temàtica dels projectes o dels programes de finançament que disposen d'aquestes facilitats.
També hem modernitzat la presentació del butlletí perquè us sigui més fàcil consultar-lo des dels vostres dispositius mòbils.
Amb tan sols un cop d'ull, cada setmana us podreu posar al dia sobre les novetats dels fons europeus a Catalunya.
Com sempre, hi trobareu notícies d'actualitat, agenda d'activitats programades, convocatòries publicades per part de les institucions europees, estatals i catalanes, peticions de socis i exemples de projectes que s'han fet i s'estan fent a Catalunya amb finançament europeu.
Seguim apostant per facilitar-vos informació i recursos que contribueixin a l'èxit dels vostres projectes europeus.
Esperem que trobareu útils aquestes millores!
Estarem encantades, també, de rebre els vostres suggeriments!
Aquesta convocatòria està co-finançada per la Unió Europea mitjançant les Accions Marie Skłodowska-Curie del programa Horizon 2020.
El programa TECNIOspring PLUS contribueix a l'assoliment de l'estratègia en innovació per a l'especialització intel·ligent de Catalunya (en endavant RIS3CAT) elaborada per la Generalitat de Catalunya amb el suport d'experts en especialització intel·ligent, recerca, innovació, teixit productiu i les contribucions ciutadanes aportades durant el període de consulta pública.
L'objecte d'aquesta convocatòria és l'atorgament d'ajuts a la contractació de personal investigador per a desenvolupar projectes de recerca aplicada orientats a la transferència tecnològica (Programa TECNIOspring PLUS).
La contractació de l'investigador/la investigadora anirà lligada a un programa de mobilitat de 24 mesos de durada per tal de potenciar la seva carrera investigadora en el seu àmbit d'expertesa.
El programa contempla dos tipus de mobilitat:
a) Sortida a l'estranger + retorn (Mobilitat A).
Les sol·licituds es presenten per una entitat amfitriona catalana juntament amb l'investigador experimentat:
Entitats amfitriones: empreses amb establiment operatiu a Catalunya amb un mínim de 4 treballadors, o entitats TECNIO acreditades per ACCIÓ.
Investigadors experimentats: poden ser de qualsevol nacionalitat, amb un doctorat o entre quatre i vuit anys d'experiència en recerca equivalent a temps complet.
Els investigadors no han d'haver residit o dut a terme la seva activitat principal al país de la seva organització d'acollida durant més de 12 mesos en 3 anys immediatament abans del termini de presentació de sol·licituds.
Es faran excepcions per als candidats amb salts de carrera justificats.
Fase de sortida: Estada d'un any a una entitat d'acollida fora d'Espanya (universitat, centre de recerca, centre tecnològic o departament d'R+D d'una empresa), d'un/una investigador/investigadora experimentat/da de qualsevol nacionalitat, per desenvolupar un projecte de recerca aplicada orientat a la transferència tecnològica.
Fase de retorn: Estada d'un any de durada a l'entitat catalana beneficiària de l'ajut per a finalitzar el projecte iniciat en l'entitat d'acollida a l'estranger.
Estada de dos anys d'un investigador/d'una investigadora experimentat/da de qualsevol nacionalitat a una empresa amb establiment operatiu a Catalunya o una entitat acreditada TECNIO, per a desenvolupar un projecte de recerca aplicada orientat a la transferència tecnològica.
La Fundació del Món Rural (FMR), impulsada pel Departament d'Agricultura, Ramaderia, Pesca i Alimentació de la Generalitat de Catalunya des de l'any 2006, és l'entitat coordinadora del projecte La Formació professional i les competències del mestre rural com a dinamitzador de la dimensió territorial de l'escola rural (FOPROMAR), cofinançat pel programa Erasmus+ de la Unió Europea.
Es tracta d'un projecte d'abast transnacional, on hi participen les Universitats de Barcelona, Saragossa, Bordeus i la facultat de Psicologia de Lisboa, representant el món acadèmic, i la Federació de Moviments de Renovació Pedagògica de Catalunya, representant els mestres.
L'objectiu principal d'aquesta iniciativa és proposar un pla de formació permanent i unes propostes de formació inicial per tal de cobrir les necessitats competencials dels nous i noves mestres rurals, ja que ells demanen poder rebre una formació específica en aquest àmbit.
Les accions principals que marcaran el camí fins a la proposta de pla de formació en són tres:
Aquests resultats es difondran a la comunitat educativa i a la xarxa universitària per aconseguir una formació dels docents més adaptada a les necessitats de les zones rurals.
Actualment i fins el 31 de maig, es troba disponible l'enquesta sobre les competències i els sabers dels mestres rurals de Catalunya a la web de FOPROMAR, per tots aquells que hi estigueu interessats en participar.
El projecte RAID-CRC, el realitza l'empresa gironina GoodGut, aquesta, fundada l'any 2014, és una spin-off (empresa derivada) biotecnològica de la Universitat de Girona (UdG) i de l'Institut d'Investigació Biomèdica de Girona Dr.
El projecte té com a finalitat, analitzar la microbiota intestinal, la validació clínica de marcadors per detectar el càncer de còlon i malalties inflamatòries intestinals com el Crohn, més eficaços i preventius que el test actual de sang oculta en femta, que implica una taxa molt elevada de falsos positius i fa fer moltes colonoscòpies innecessàries.
Les activitats del projecte RAID-CRC van ser cofinançades amb l'actuació MERCAT del Programa Indústria del Coneixement combina un préstec participatiu atorgat per l'entitat Instruments Financers per a Empreses Innovadores (IFEM) i una ajuda en forma de garantia atorgada per la Secretaria d'Universitats i Recerca.
Els préstecs eren, a la convocatòria 2015 (actualment no), cofinançats pel Fons Europeu de Desenvolupament Regional (FEDER) en el marc de l'anterior Programa Operatiu de Catalunya 2007-2013 i mitjançant el programa JEREMIE ( Joint European Resources for Micro to Medium Enterprises ).
Aquests es dirigeixen principalment a projectes de creació d'empreses, transferència de tecnologia, fons de tecnologia i innovació mitjançant l'aportació de capital, garanties i microcrèdits.
També va rebre 1,1 milions d'euros de finançament del programa Retos de Investigación 2016 per part del Ministerio de Economía y Competitividad, cofinançat pel FEDER, amb l'objectiu de consolidar les diferents línies de recerca de l'empresa i el laboratori, com per exemple validar i desenvolupar un sistema no invasiu per al cribratge de càncer colorectal.
CESBA MED és un projecte cofinançat pel programa Interreg Med, va resultar seleccionat a la primera convocatòria de projectes modulars per a promoure les capacitats d'innovació de les regions adherits al programa per a un creixement intel·ligent i sostenible.
S'emmarca sota la prioritat 2 del programa Interreg Med: el foment de les estratègies de baix consum de carboni i l'eficiència energètica en territoris específics de la Mediterrània: ciutats, illes i àrees remotes.
Els plans d'eficiència energètica no exploten totalment el potencial de sinergies que els grups d'edificis poden oferir.
Les mesures d'eficiència energètica i la seva implantació als barris (és a dir, calefacció urbana, instal·lacions fotovoltaiques, etc.) mostren clarament que l'enfocament d'un edifici no és òptim per assolir millores significatives i rendibles.
No obstant això, als barris, els processos de presa de decisions i el disseny de la intervenció són més complexos.
El projecte té per objectiu principal la creació d'un sistema d'avaluació de la sostenibilitat d'àrees urbanes i el resultat final serà una eina (conjunt d'indicadors, incloent un model pel seu càlcul) que permetrà identificar les àrees urbanes que són d'intervenció prioritària per la sostenibilitat.
CESBA MED pretén provar 10 d'ells i seleccionar les solucions més assequibles i operatives.
Sobre la base de l'avaluació dels resultats de la prova, es definirà un marc comú d'avaluació de la sostenibilitat a escala urbana, un conjunt de 8 eines d'avaluació regional i un procés de decisió innovador que donarà suport al desenvolupament de plans d'eficiència energètica per a edificis públics en el context dels seus barris perifèrics.
El projecte es va iniciar el setembre de 2016 i té una durada de tres anys, finalitzant així a l'agost 2019 i té un pressupost de 3.190.375 euros.
El 12 de juny, el Departament de Territori i Sostenibilitat va organitzar una jornada sobre "Polítiques, mètodes i eines per a les àrees urbanes sostenible" en la qual es presentarà el Premi CESBA-MED a les Àrees Urbanes Sostenibles del Mediterrani, que tindrà lloc a Barcelona.